《咏后山镇水月奇观阁》
宋代·吴势卿

厌逐京华辇路尘，归来杰阁敞虚明。
斜阳两岸暮山紫，明月一天秋水横。
芳草尽头黄犊乐，芦花深处白鸥声。
是中不伏诗模写，一片丹青可得成。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。